Diari Oficial de la Generalitat Valenciana


Sumari del DOGV 3742, del 04-05-2000 (2000/3213)

Informació pública de l'alternativa tècnica del programa d'actuació integrada formulada per al desenvolupament del sector número 16 del sòl urbanitzable de Calp, denominat Gargasindi I.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   3742

Data del DOGV
:   04-05-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/3213


Organisme emissor
:   Ajuntament de Calp

Tipus de document
:   Anunci

Informació pública de l'alternativa tècnica del programa d'actuació integrada formulada per al desenvolupament del sector número 16 del sòl urbanitzable de Calp, denominat Gargasindi I. [2000/Q3213]
  
Mitjançant el Decret de l'Alcaldia Presidència de l'Ajuntament de Calp, amb data 30 de març de l'any 2000, es va dictar la resolució següent:
  
Primer
  
Sotmetre a informació pública l'alternativa tècnica de proposta de programa amb la documentació complementària de proposta de planejament (pla parcial), juntament amb el projecte d'urbanització d'aquesta, promogut per la mercantil Ifach Mar, SL, per al sector de sòl urbanitzable denominat Gargasindi I, sector 16.
  
Segon
  
Aquesta informació pública té caràcter de simultani concurs públic per a la selecció de l'urbanitzador, i es poden presentar alternatives tècniques i al·legacions durant 20 dies comptadors des de la publicació de l'edicte en el Diari Oficial de la Generalitat Valenciana, amb l'avís previ als titulars cadastrals en el seu domicili fiscal, i publicació en un diari d'informació general editat a la Comunitat Valenciana.
  
Tercer
  
Les proposicions juridicoeconòmiques es podran presentar durant els cinc dies següents al venciment del termini d'informació pública, derivat de la inserció de l'edicte en el Diari Oficial de la Generalitat Valenciana.
  
Quart
  
Si durant els 10 primers dies d'informació pública alguna persona es compromet a presentar una alternativa tècnica substancialment distinta a la inicial i prestara caució d'això, els terminis anteriors es prorrogaran durant 20 dies addicionals, i aquesta pròrroga s'anunciarà al tauler d'anuncis de l'ajuntament i es comunicarà als qui, pel fet de desconéixer-la, presenten pliques prematurament.
  
Cinqué
  
L'acte d'obertura de pliques es farà en la data hàbil següent a la conclusió del termini per a presentar-les.
  
Sisé
  
L'expedient es podrà consultar als Serveis Tècnics de l'Ajuntament de Calp, situat a la segona planta, de dilluns a divendres, de 09.00 a 14.00 hores.
  
Seté
  
Una vegada concloses les operacions anteriors s'haurà d'emetre l'informe tècnic corresponent.
  
Vuité
  
Després de finalitzades les actuacions anteriors, el Ple de l'Ajuntament podrà aprovar un programa amb la definició dels seus continguts, per elecció d'una alternativa tècnica i una proposició entre les presentades, amb les modificacions parcials que estime oportunes. Dins del mateix acte podrà adjudicar, motivadament, l'execució del programa aprovat a favor de qui haguera formulat la proposició juridicoeconòmica i assumit l'alternativa tècnica més adequada per a executar l'actuació.
  
Cosa que es fa pública en compliment del que s'estableix en l'article 46.3 de la vigent Llei Reguladora de l'Activitat Urbanística Valenciana.